Sis nous policies locals s'incorporen a l'Ajuntament de l'Eliana
14 de Gener de 2025

• 3 dones i 3 homes ajudaran a reforçar seguretat en la localitat.

L'Ajuntament de l'Eliana ha reforçat recentment la plantilla de la Policia Local amb la incorporació de nous agents, amb l'objectiu de millorar la seguretat del municipi i garantir un servei més eficaç a la ciutadania. Sis nous agents, 3 dones i 3 homes, que han finalitzat la formació en l'Institut Valencià de Seguretat Pública i Emergències (IVASPE), van prendre aquest dilluns possessió com a funcionaris de carrera.

Durant l'acte, celebrat al Saló de Plens davant el regidor de Seguretat Ciutadana, Kike Martínez; l'intendent en cap, José Alberto Policarpo, i familiars i amics; l'alcalde Salva Torrent va destacar que aquesta incorporació és fonamental per a continuar avançant en el seu compromís amb la seguretat i el benestar dels veïns i veïnes de l'Eliana. “Amb això, no sols augmentem el nombre d'efectius, sinó també la nostra capacitat per a respondre a les necessitats actuals de la ciutadania."

La Policia Local de l'Eliana compta amb una plantilla de 40 places, consolidant la seua capacitat operativa i la seua presència en el dia a dia del municipi.